Document ID: /roh_data/filtered/fineweb-2-filterrobots_roh.jsonl.gz/33026

Ils aspectaturs e las aspectaturas, sco era ils acturs èn stads fascinads da l'emprima preschentaziun dal musical. Ils plazs eran vendids ora. Schebain ils acturs sco era ils musicists da l'orchester èn tuts professiunals – quai ch'ins bada durant l'entira preschentaziun.
La tribuna è passa 50 meters lunga e posseda elements movibels. I vegn duvrà bler fim, glischs sco era fieu per tegnair aut la tensiun dal musical. RTR ha tramess il redactur Ivo Orlik a la premiera dal musical. Sper ramassar impressiuns ha el era discurrì cun l'actura rumantscha, Vanessa Rudolf.
Il musical «Die schöne und das Biest» vegn anc represchentà fin ils 28 da fanadur 2018 a Walenstadt.
RR actualitad 11:00